допълнителни капиталови изисквания и количествени изисквания за ликвидност, включително (4):
 —
 преглед на методиката, прилагана от компетентния орган при прегледа на вътрешните процедури на институциите за оценка на капиталовата адекватност и на адекватността на ликвидността;
 —
 Информация за – или препратка към – изискванията на компетентния орган относно предоставянето на информация за вътрешните процедури за оценка на капиталовата адекватност и на адекватността на ликвидността, и по-специално относно информацията, която трябва да се предоставя;
 —
 информация за това дали от институцията се изисква независим преглед на нейните вътрешни процедури за оценка на капиталовата адекватност и на адекватността на ликвидността.
 [свободен текст или позоваване / електронна препратка към тези насоки]
 050
 Обща оценка на ПНПО и надзорни мерки
 (членове 102 и 104 от ДКИ)
 Описание на подхода на компетентния орган за цялостна оценка на ПНПО (резюме) и на прилагането на надзорни мерки въз основа на цялостната оценка на ПНПО (5).
 Описание на начина, по който резултатите от ПНПО са свързани с прилагането на мерките за ранна намеса по член 27 от Директива 2014/59/ЕС и определяне на условията, при които може да се приеме, че институцията е в несъстоятелност или е вероятно да изпадне в несъстоятелност съгласно член 32 от същата директива (6).
 [свободен текст или позоваване / електронна препратка към тези насоки]
 (1) Компетентните органи оповестяват използваните в редове 020—040 и ред 050 критерии и методики за цялостната оценка. Видът на информацията, която се оповестява под формата на обяснителна бележка, е описан във втората колона.
 (2) Обхватът на ПНПО, който се разглежда както на равнище институция, така и по отношение на собствените ѝ ресурси.
 Компетентният орган трябва да обясни използвания подход за класифициране на институциите в различни категории за целите на ПНПО, като опише използваните количествени и качествени критерии, както и начина, по който такава категоризация засяга финансовата стабилност или други общи цели на надзора.
 Компетентният орган трябва да обясни и как практически прилага категоризацията с цел да се осигури поне минимален ангажимент в оценките на ПНПО, като опише честотата на оценяване на всички елементи на ПНПО за различните категории институции.
 (3) Включително използвани при оценяването работни инструменти като проверки на място и дистанционни проучвания, качествени и количествени критерии, статистически данни. Препоръчва се да се предоставят хипервръзки към насоките на уебсайта.
 (4) Компетентните органи трябва да обяснят и как оценяването на вътрешните процедури за оценка на капиталовата адекватност и на адекватността на ликвидността е обхванато от прилаганите с оглед на принципа на пропорционалност, въз основа на определените за целите на ПНПО категории, модели на минималния ангажимент, а също така и как се прилага принципът на пропорционалност при определянето на надзорните очаквания от вътрешните процедури за оценка на капиталовата адекватност и на адекватността на ликвидността, и по-специално – какви евентуални насоки или минимални изисквания за тези вътрешни процедури са отправили.
 (5) Прилаганият от компетентните органи подход за цялостно оценяване на ПНПО и уведомяване на институциите за резултатите. Цялостната оценка от компетентните органи се основава на проучване на всички елементи, посочени в редове 020—040, и на всяка друга съответна информация за институцията, която компетентният